Jens Gjerløws vei

Jens Gjerløws vei (1–23, 2–32) er en vei i Barbu i Arendal kommune og en del av fylkesvei 22.

Veien er en fortsettelse av Gamle Songevei (Arendal) vestover forbi Barbu kirke gjennom øvre del av strandstedet Barbu fram til viadukten ved Arendal stasjon i Barbudalen. Veien fungerer også som avlastningsvei for Kystveien.

Veien ble anlagt i 1880-årene som vei til Barbu kirke fra de vestlige deler av menigheten, dvs bydelen Strømsbu, som den gang hørte til Barbu. Veien fikk naturlig nok, navnet Kirkeveien, et navn den behold til etter kommunesammenslåingen i 1992. Da fikk den nye storkommunen Arendal flere veier med navnet Kirkeveien, og Kirkeveien i Barbu ble en av de som måtte bytte navn.

Referanser

Veier i Arendal